چکن کڑاہی

چکن کڑاہی ( گوشت کڑاہی کے نام سے بھی جانا جاتا ہے جب چکن کی بجائے بکرے یا بھیڑ کے گوشت سے تیار کی جاتی ہے) یا کڑھائی چکن ، ایک ڈش ہے جو جنوبی ایشیا کے شمالی اور شمال مغربی حصوں کی سوغات ہے     ۔ یہ پکوان اکثر کڑاہی میں تیار کیا جاتا ہے، لوہے کی ایک خاص قسم کی کڑاہی جو اکثر جنوبی ایشیائی کھانا پکانے میں استعمال ہوتی ہے۔ اس ڈش کو تیار کرنے اور پکانے میں  آدھ گھنٹے سے لے کر ایک گھنٹہ لگ سکتا ہے۔ اسے عام طور پر نان، روٹی یا چاول کے ساتھ پیش کیا جاتا ہے۔ یہ ڈش جنوبی ایشیائی کھانوں کا طرہ امتیاز ہے۔  

برصغیر پاک و ہند سے بننے والی کراہی مصالہ دار ہے اور اس کی تیاری میں استعمال ہونے والے اجزاء میں چکن، پیاز، ٹماٹر، دھنیا، زیرہ، لال مرچ، لہسن، لال مرچ اور ادرک شامل ہیں۔ یہ عام کراہی کی تیاری کے لیے ہے لیکن پاکستانی تغیرات کے لیے پیاز کا استعمال نہیں کیا جاتا ہے۔ کہا جاتا ہے کہ اس ڈش کی تیاری آسان اور تیز ہے، جس میں صرف 30 سے ​​50 منٹ لگتے ہیں۔

چکن کڑاہی کی اقسام 
چکن کڑاہی پاکستان، ہندوستان اور بنگلہ دیش کے علاوہ عرب ممالک، یورپی ممالک اور شمالی امریکہ میں بھی برصغیر کے لوگوں کی وجہ سے بہت مقبول ہو چکی ہے۔ اس کی مشہور اقسام میں مندرجہ ذیل قسمیں شامل ہیں:

 چکن باربی کیو کڑاہی
 چکن مکھنی کڑاہی
 چکن سفید کڑاہی
 چکن ہرا مصالحہ کڑاہی
 چکن دیسی مرغ کڑاہی
 چکن نمک مندی کڑاہی
 تندوری چکن کڑاہی
 چکن بون لیس کڑاہی
 توا چکن کڑاہی
 چکن سبزی کڑاہی
 چکن دال کڑاہی
 ہری مرچ چکن کڑاہی

اجزا 
مرغی کے ٹکڑے

لہسن

پیاز

ادرک

تیل

لیموں

ہرا دھنیا

زیرہ

کالی مرچ

نمک

گرم مصالحہ

ٹماٹر

دہی

کریم

کالی مرچ

ترکیب 
تیل کو گرم کیا جاتا ہے، پھر لہسن اور پیاز کو خوشبو آنے اور بھورا ہونے تک بھونا جاتا ہے۔ تمام مصالحے اور کریم شامل کرنے کے بعدتیل الگ ہونے تک بھونا جاتا ہے۔ مرغی اور آدھا کپ پانی شامل کرنے کے بعداس وقت تک پکایا جاتا ہے  جب تک مصالحہ یکجا نہ ہوجائے۔ تیل اوپر آنے تک بھونا جاتا ہے، آخر میں سجاوٹ کے لیے دھنیا اور ہر مرچ ڈالی جاتی ہے۔ اسے گرم نان، روٹی یا پراٹھے کے ساتھ پیش کیا جاتا ہے۔ رائتہ اور سلاد ذائقہ بڑھانے کے لیے استعمال ہوتے ہیں۔

مزید دیکھیں 

 ہندوستانی پکوان
 پاکستانی گوشت کے پکوان
 ہندوستانی پکوان پورٹل
 پاکستانی پکوان پورٹل

حوالہ جات 

پاکستانی چکن پکوان
ہندوستانی
مصالحے
بھارتی پکوان